אדם לאלאנה

אדם דייוויד לאלאנה (באנגלית: Adam David Lallana; נולד ב-10 במאי 1988) הוא כדורגלן אנגלי המשחק בעמדת הקשר ההתקפי בסאות'המפטון. לאלאנה החל לשחק כדורגל בקבוצות הילדים של בורנמות', וכשהיה בן 12 עבר למחלקת הנוער של סאות'המפטון. בשנת 2006 עלה לאלאנה לסגל הקבוצה הבוגרת של המועדון. לאחר השאלה קצרת ימים לבורנמות' ב-2007, תפס לאלאנה מקום בהרכב הראשון של סאות'המפטון, וסייע לקבוצה לעלות שתי ליגות ולהעפיל לפרמייר ליג. בשנת 2012 מונה לאלאנה לקפטן הקבוצה. הוא הופיע לראשונה בפרמייר ליג במשחק הפתיחה של עונת 2012-2013,כשהוא עונד את סרט הקפטן בהפסד 3–2 לאלופה מנצ'סטר סיטי. באוקטובר הוא הבקיע את שער הבכורה שלו בפרמייר ליג בהפסד 4–1 מול וסטהאם יונייטד. ב-11 באפריל 2013 האריך לאלאנה את חוזהו במועדון לחמש שנים נוספות. אחרי שתי עונות בפרמייר ליג ופריצה בזירה הבינלאומית, עם צירופו לסגל הנבחרת האנגלית, עבר לאלאנה ביולי 2014 לליברפול, ששילמה עבורו 25 מיליון פאונד. לאלאנה נפצע במחנה האימונים לקראת פתיחת העונה, ואת הופעת הבכורה שלו בליברפול ערך ב-13 בספטמבר, כשפתח בהרכב והוחלף אחרי 61 דקות בהפסד 0–1 לאסטון וילה. ב-4 באוקטובר כבש את שער הבכורה שלו במועדון, בניצחון 1–2 על וסט ברומיץ' אלביון. בגמר גביע הליגה האנגלית בעונת 2015/2016, בו שיחקה ליברפול נגד מנצ'סטר סיטי, החמיץ לאלאנה פנדל בדו-קרב בעיטות עונשין שנערך כדי להכריע את זהות הזוכה, לאחר שנכנס כמחליף במחצית השנייה. החמצה זו גרמה בסופו של דבר להפסד המשחק עבור ליברפול. באותה העונה העפיל עם קבוצתו גם לגמר הליגה האירופית 2016, ופתח בהרכב בהפסד קבוצתו 1–3 לסביליה. ב-26 במאי 2018, במהלך גמר ליגת האלופות 2018 נגד ריאל מדריד, נכנס לאלאנה כמחליף בדקה ה-31 במקומו של מוחמד סלאח שנפצע, ליברפול הפסידה במשחק 1–3. לאלאנה סיים את עונת 2017/2018 עם 13 הופעות בלבד וללא שערים או בישולים. בעונת 2019/2020 ערך לאלאנה 15 הופעות בפרמייר ליג, רובן כמחליף, וזכה עם ליברפול באליפות הליגה הראשונה שלה מזה 30 שנה. ב-27 ביולי 2020 עזב לאלאנה את ליברפול לאחר שש שנים ועבר בהעברה חופשית לברייטון אנד הוב אלביון. את הופעת הבכורה במדי ברייטון, ערך ללאנה ב-14 בספטמבר בהפסד 1–3 של הקבוצה, אך הוחלף לאחר 45 דקות עקב פציעה. ב-7 במרץ 2021 כבש שער בכורה בהפסד קבוצתו 1–2 ללסטר סיטי. ב-14 ביוני 2024 חזר לאלאנה לאחר 10 שנים לסאות'המפטון וחתם לעונת אחת. ב-2006 שיחק לאלאנה עבור נבחרת אנגליה עד גיל 18, והבקיע במשחק הכורה שלו, 18 חודשים לאחר שעבר ניתוח לב בגין "דופק לא סדיר". כמו כן לזכותו של לאלאנה שתי הופעות בנבחרת עד גיל 19, והופעה אחת בנבחרת הצעירה. ב-10 בספטמבר 2012 זומן לראשונה לנבחרת הבוגרת, וב-15 בנובמבר 2013 ערך את הופעת הבכורה שלו בנבחרת, במשחק ידידות נגד נבחרת צ'ילה באצטדיון ומבלי. את שערו הראשון עבור נבחרת אנגליה הבקיע ב-4 בספטמבר 2016 במוקדמות מונדיאל 2018 נגד נבחרת סלובקיה. לאלאנה שיחק במדי נבחרת אנגליה במונדיאל 2014 וביורו 2016. לאלאנה התחתן עם אמילי ג'וב ב-24 בדצמבר 2013. הזוג, שיצא במשך שבע שנים ואמור היה להינשא ב-14 ביוני 2014, אשר חפף יחד עם משחק במסגרת המונדיאל של נבחרת אנגליה נגד איטליה ולכן הקדימו את תאריך החתונה לדצמבר 2013. יחד, יש להם שני בנים, ארתור מייקל, יליד 26 בספטמבר 2012 ואלבי ג'ורג' שנולד ב-3 ביוני 2015. ליגת האלופות (1): 2018/19 הסופר קאפ האירופי (1): 2019 גביע העולם למועדונים: 2019 אליפות אנגליה: 2019/2020 מדיה וקבצים בנושא אדם לאלאנה בוויקישיתוף אדם לאלאנה, ברשת החברתית אקס (טוויטר) אדם לאלאנה, באתר Transfermarkt אדם לאלאנה, באתר Soccerway אדם לאלאנה, באתר BDFutbol אדם לאלאנה, באתר WorldFootball.net אדם לאלאנה, באתר National Football Teams אדם לאלאנה, באתר FootballDatabase.eu אדם לאלאנה, באתר ESPN עמוד השחקן (אורכב 11.07.2014 בארכיון Wayback Machine) באתר הרשמי של ליברפול גילי סלע, ‏פתאום קם אדם: ללאנה וחשיבותו לליברפול, באתר ערוץ הספורט, 19 במרץ 2017 "Southampton: Adam Lallana signs a new five-year contract". BBC Sport (באנגלית בריטית). 2013-04-11. נבדק ב-2020-06-14. Andy Hunter, Adam Lallana completes £25m move to Liverpool from Southampton, theguardian.com, 1/07/2014 אדם לאלאנה סיכם בליברפול, באתר וואלה, 27 ביוני 2014 11/10/2007, Lallana targets Wembley, Daily Echo England Football Online, England's Youth/Under 18 Matches 1977-2006 Paul Doyle, Southampton's Adam Lallana happy to take the slow route to the topThe Observer, 18/08/2012 Rob Parrish, for-trio Shock England call for trio, Sky Sports